Taalgebruik: berusArgieffoto Woord: berus Gebruik: Berus saam met die voorsetsel in beteken om byvoorbeeld met ŉ besluit genoeë te neem, akkoord te gaan, dit te aanvaar of jou daarby neer te lê. Dit is nie wederkerend nie: ŉ Mens berus [NIE: berus jou] in die onvermydelike. Berus saam met die voorsetsel by slaan op ŉ bevoegdheid, plig en verantwoordelikheid: Dit berus by ŉ leier om die geskikte besluite te neem (en dan moet die volgelinge daarin berus). Saam met die voorsetsel op is berus sinoniem met gegrond of gebaseer: Die uitspraak berus op ŉ verkeerde aanname.